open-index/open-wikipedia-markdown huggingface dataset:
Peavey Electronics

**Peavey Electronics Corporation** er en av verdens største produsenter av lydutstyr. De har hovedkvarter i Meridian, Mississippi i USA.

## Historie
Hartley Peavey grunnla Peavey Elecronics i 1965 etter at han bygde sin første forsterker i 1957. Siden begynnelsen har Peavey Electronics vært privateid, og har vokst enormt siden den spede begynnelsen i Hartleys kjeller.

Firmaet har et åpent museum med gjenstander med tilknytning til Peavey Electronics og deres mer berømte brukere.

## Noen kjente brukere

* Joe Satriani
* Eddie Van Halen
## Eksterne lenker
*
Winona Ryder

**Winona Ryder** (født **Winona Laura Horowitz**; 1971) er en amerikansk skuespiller.

Ryders foreldre var medlemmer av et hippiekollektiv og flyttet en hel del før hun ble født. Hun har tre søsken. På begynnelsen av 1980-tallet slo de seg ned i Petaluma i California.

Sitt store gjennombrudd fikk Ryder med *[[Heathers]]* i 1989, en svart komedie med Christian Slater. I 1990 fikk hun en stor rolle i Tim Burtons *[[Edward Saksehånd]]*, der hun spilte mot Johnny Depp. Hun var forlovet med Depp i tre år.

I 1994 ble Ryder nominert til Oscar for beste kvinnelige hovedrolle for rolleskildringen i *[[Little Women (film fra 1994)|Little Women]]*. I 2017 ble hun nominert til en Screen Actors Guild Award og en Golden Globe for rollen i science fiction-serien *[[Stranger Things]]*.

I 2001 ble Ryder arrestert for å ha stjålet klær for tusenvis av dollar i en eksklusiv klesbutikk.

## Filmografi

## Referanser


## Eksterne lenker
* 
* Winona Ryder News Channel
Angrepet på Nya Varvet

**Angrepet på Nya Varvet** var et overrumplingsangrep mot Nya Varvet natten mellom 7. oktober og 8. oktober. Angrepet var et høydepunkt i sjøkrigeren Tordenskjolds karriere, og hans siste kamp.

## Litteratur
* Dan H. Andersen, *Tordenskjold* Spartacus 2006 
* Per Eilstrup; *Tordenskiold -Peter Wessel og hans tid* Det nye forlaget Oslo 
* Dag Reidar Frognes; *Tordenskiold - Admiral & rebell* Omnipax 2000 
* Guthorm Kavli; *I Tordenskjolds kjølvann* Schibsted 1990
Karl Wazulek

**Karl Wazulek** (1914–1958) var en østerriksk skøyteløper.

Han ble europamester 1935, etter å ha tatt bronse i sin EM-debut ett år tidligere. I 1938 tok han sølv i VM. Han ble østerriksk mester 1939&ndash;41. Mesterskapene var i denne perioden kombinerte tysk-østerrikske mesterskap, og Wazulek var best totalt, og regnes også som tysk mester i disse mesterskapene.

I januar 1943 kom han tilbake fra Østfronten, skadet og med en amputert fot. Han ble trener for the ungarske landslaget, og trente det ungarske landslaget, blant dem Kornél Pajor, i mange år.

## Personlige rekorder
* 500 meter – 43,1 
* 1 000 meter – 1.31,3  
* 1 500 meter – 2.17,8
* 3 000 meter – 4.57,8  
* 5 000 meter – 8.23,8  
* 10 000 meter – 17.28,2 

## Eksterne lenker
*
Bradley Nowell

**Bradley James Nowell** (født 22. februar 1968, død 25. mai 1996) var en innflytelsesrik amerikansk musiker som fungerte som hovedsanger og gitarist i ska-punk-reggae-fusion-bandet Sublime.
I en alder av 28 år, rett før Sublimes selvtitulerte debutalbum kom ut, døde han av en heroinoverdose.

## Biografi
### 1968–1988
Da Bradley var et barn, var musikk viktig for ham. Bradleys mor er musikeren Nancy Nowell-Watilo. Bradleys far heter James Nowell. Han likte å spille gitar på familiesammenkomster. På fridager spilte Bradley og James gitar i timevis. 

Da Bradley var ti år ble foreldrene skilt. Han bodde hos sin mor i Orange County. I 1981 bodde han hos faren i Long Beach, California. 

## Referanser


## Eksterne lenker
* 
* 
*
Sublime

**Sublime** var et innflytelsesrikt amerikansk band fra Long Beach, California. Musikken var en kombinasjon av dub, ska, punk.
Sublime hadde tre medlemmer: Bradley Nowell (vokalist og gitar), Bud Gaugh (trommer) og Eric Wilson (bassgitar).
Bandet slo gjennom med sitt tredje album, men Nowell døde av en overdose heroin like før albumet ble sluppet, og bandet gikk i oppløsning kort tid etterpå.
Sublime har solgt åtte millioner album på verdensbasis.

## Diskgrafi
### Studioalbum
* *[[40 Oz. to Freedom]]* (1992) #140 (på Billboard 200)
* *[[Robbin' the Hood]]* (1994)
* *[[Sublime (album)|Sublime]]* (1996) #13 – albumet het opprinnelig *Killin It*, men det ble endret etter Nowells død
**Ble sluppet på nytt som Deluxe Edition i 2006

### Live-/samlealbum
* *[[Second-hand Smoke (album)|Second-hand Smoke]]* (remiksalbum) (1997) #28
* *[[Stand by Your Van]]* (live) (1998) #49
* *[[Sublime Acoustic: Bradley Nowell & Friends]]* (akustisk) (1998) #107
* *[[Greatest Hits (Sublime)|Greatest Hits]]* (1999) #114
* *[[20th Century Masters - The Millennium Collection: The Best of Sublime|20th Century Masters: Millennium Collection]]* (2002) #190
* *[[Look at All the Love We Found]]* (tributtalbum) (2005)
* *[[Gold (Sublime album)|Gold]]* (2005)
* *[[Forever Free (tribute album)|Forever Free]]*  (tributtalbum) (2006)
* *[[Everything Under the Sun]]* (boks) (2006)

## Eksterne lenker
* 
* 
* 
*  SublimeWiki.com
Gwenddoleu ap Ceidio

**Gwenddoleu ap Ceidio**, (død ca. 573) var en britisk konge og hans kongedømme var i den vestlige delen av nordlige England i området rundt Hadrians mur og Carlisle i tiden etter at romerne hadde trukket seg ut.

Genealogier har gjort ham til en etterkommer av Coel Hen som man antar har styrt mye eller hele det nordlige England etter at romerne trakk seg ut. Gwenddoleu var derfor sannsynligvis enten arving til et av de mange rikene som oppsto etter Coel Hens kongedømme, eller han kan ha vært en tronraner som påsto å være en etterkommer av Coel Hen for å legitimere sin ætts krav til kongedømmet.

Svært lite er kjent om hans kongedømme, men det endte, slik det er beskrevet i *[[Annales Cambriae]]*, da sønnene til Eliffer, Peredur og Gwrgi, samkonger av York, drepte ham i slaget ved Arfderydd i 573. Dette var et av mange slag som ble utkjempet mellom britiske konger som ledet de ulike småstatene som ble dannet som en følge av at romerne trakk seg ut. 

Selv om Gwenddoleu ikke spiller noen rolle i den arthurianske legenden var hans rådgiver og skald Myrddin, også kjent som Myrddin Wyllt, med og dannet deler av legenden som angår trollmannen Merlin. Det er sagt om Myrddin at han ble sinnssyk av sorg som følge av Gwenddoleus død og flyktet inn i skogene i Skottland.

## Litteratur
* Mike Ashley, *The Mammoth Book of British Kings and Queens*
Berat (prefektur)

**Berat** er et av Albanias tolv prefekturer. Administrasjonssenteret er byen Berat. Per 1. januar 2017 hadde prefekturet  innbyggere.

Prefekturet består av kommunene Berat, Kuçovë, Poliçan, Skrapar og Ura Vajgurore. Det dekker de tidligere distriktene Berat, Kuçovë og Skrapar.

Som eneste av landets regioner har Berat verken grense mot sjøen eller et annet land.

## Referanser


## Eksterne lenker
*
Friedrich Wilhelm Eduard Gerhard

**Friedrich Wilhelm Eduard Gerhard** (29. november 1795 – 12. mai 1867) var en tysk arkeolog. Han var en av grunnleggerne av Instituto di Corrispondenza Archeologica i Roma, som var det første internasjonale arkeologiske selskap. 

## Liv og virke
Eduard Gerhard ble født i Posen, og fikk sin utdannelse i Breslau og Berlin. I 1816 fikk han et godt omdømme gjennom sine *Lectiones Apollonianae*, og han ble snart etter utnevnt til professor i Posen. På grunn av dårlige øyne sa han fra seg professoratet i 1819, og i 1822 reiste han til Roma hvor han skulle bli i femten år. 

Sammen med Preussens ambassadør til Roma, Christian von Bunsen, og andre var Gerhard i 1829 en av grunnleggerne av Instituto di Corrispondenza Archeologica (Instituttet for arkeologisk korrespondanse). Modellen for internasjonalt samarbeid og systematisk vitenskapelig publikasjon var inspirert av naturvitenskapsmannen og oppdageren Alexander von Humboldt. Gerhard var instituttets første sekretær. 

I 1837 vendte han tilbake til Tyskland, hvor han ble ansatt som arkeologi ved Det kongelige museum. I 1844 ble han innvalgt i Preußische Akademie der Wissenschaften og utnevnt til professor ved Friedrich-Wilhelms-Universität.

## Bibliografi

Gerhard bidro til Platners *Beschreibung der Stadt Rom*. Han publiserte og en stor mengde artikler i arkeologiske tidsskrifter, spesielt i instituttets *Annali* og vitenskapsakademiets tidsskrift. Han gav også ut flere illustrerte kataloger over oldsaker i Berlin, Napoli og Vatikanmuseene. Verkene han forfattet alene er:

* *Antike Bildwerke* (Stuttgart, 1827&ndash;1844)
* *Auserlesene griech. Vasenbilder* (1839&ndash;1858)
* *Etruskische Spiegel* (1839&ndash;1865)
* *Hyperboreisch-röm. Studien* (bd. i., 1833; bd. ii., 1852)
* *Prodromus mytholog. Kunsterklärung* (Stuttgart og Tübingen, 1828)
* *Griech. Mythologie* (1854&ndash;1855)
* *Gesammelte akademische Abhandlungen und kleine Schriften* (posthumt i 2 bd., Berlin, 1867)

## Referanser


## Litteratur
* Schnapp, Alain (2004): «Eduard Gerhard: Founder of Classical Archaeology?» i: *MODERNISM/modernity* **11** (1), Johns Hopkins University Press, s. 169–171.
* Rines, George Edwin, red. (1920): [«Gerhard, Eduard»](https://en.wikisource.org/wiki/The_Encyclopedia_Americana_(1920)/Gerhard,_Eduard). *Encyclopedia Americana*
* Gilman, D. C.; Thurston, H. T.; Colby, F. M., red. (1905): «Gerhard, Eduard» i: *New International Encyclopedia* (1. utg.). New York: Dodd, Mead.

## Eksterne lenker
* 
* 
* 
* Literaturliste im Online-Katalog  der Staatsbibliothek zu Berlin
* Eduard Gerhard, originaltekster hos *Wikisource*
Harry Harris

**Harry Binkley Harris jr.** er en amerikansk diplomat og firestjerners admiral i USAs marine, som var øverstkommanderende i stillehavsflåten. Han ble forfremmet til firestjerners admiral da han fikk jobben øverstkommanderende på Hawaii i 2013. 
Han var tidligere øverstkommanderende for *Joint Task Force Guantanamo* og kommandant for Guantanamo Bay detainment camp i Guantanamo Bay Naval Station på Cuba.

## Karriere
Kontreadmiral Admiral Harry B. Harris jr., hvis far var amerikansk og hvis mor var japansk, ble født i Yokosuka i Japan og vokste opp i Tennessee og Florida i USA. Han fullførte sin militære grunnutdannelse som offiser i 1978, og ble så postert som kampflyver på hangarskip. Han steg i gradene etterhvert som han ble postert blant annet i Middelhavet og i Japan. Han deltok under den andre Irak-krigen og på kommandonivå for flyoperasjoner over Afghanistan.

I mars 2006 ble han øverstkommanderende for *Joint Task Force Guantanamo* og kommandant for *Guantanamo Bay detainment camp*.

## Diplomat
I juli 2018 ble han av president Donald Trump utnevnt til USAs ambassadør til Sør-Korea.

## Referanser
Shkodër

**Shkodër** (Shkodra i bestemt form; latin: Scodra; italiensk: *Scutari*; serbisk: *Skadar*) er en by ved Shkodërsjøen i det nordvestre Albania. Den er en av Albanias eldste og mest historiske byer, såvel som et viktig kulturelt og økonomisk senter.  Shkodërs befolkning ble i 2005 anslått til 109&nbsp;604, og økt til 135 612 ved folketellingen i 2011.

Den er hovedstaden i det omliggende prefekturet eller fylket med samme navn, Shkodër, en av tolv i Albania. Byen er en av de eldste byene i Balkan og den fjerde mest folkerike i landet. Den har sterk innflytelse på kultur, religion, kunst og underholdning i nordlige Albania. I løpet av byens mange ulike historiske epoker har den beholdt sin status som en betydelig by i en større region grunnet dens strategiske posisjon nær Adriaterhavet og til italienske havner, mens også til veier og ruter over land til andre byer og landsbyer i naboregionene.

## Etymologi
Etymologien for Shkodër er emne for akademisk debatt. navnet ble først bevitnet i antikken i den latinske formen Scodra, den antikke greske formen Σκόδρα, etter at de ble oppdaget mynter fra 100-tallet f.Kr. Men den endelige opprinnelse til stedsnavnet er usikker.

Den ytterligere utviklingen av navnet har også vært emne for diskusjon blant lingvister over albansk uttale. Mens Eqrem Çabej og Shaban Demiraj mener at Skodra utviklet seg til moderne Shkodra, som bevis på regulær utvikling i det albanske språket, har Joachim Matzinger argumentert at det ikke viser bestemte og kjente fonologiske endringer som ville ha skjedd om navnet hadde vært i kontinuerlig bruk i ur-albansk siden før romersk tid 

## Kort historie
Shkodër er en av Europas eldste byer. Den var opprinnelig en illyrisk bosetning. Den ble innrettet som hovedstad for kongedømmet Illyria under Gentius' herrevelde, og kapitulerte deretter for romerne i 168 f.Kr. 

Etter Romerriket falt fra hverandre kom byen under varierende herskere. Under navnet *Scutari* tilhørte byen i perioden 1396-1479 republikken Venezia, noe som ga sterke forbindelser til Italia, og deretter  Det osmanske rike. Den albanske folkestammen bushati gjorde byen selvstendig i 1760. 

Etter 1831 undertrykte Det osmanske rike byens selvstendig og gjorde Shkodër til huvedstad i vilayeten med samme navn. Etter Prizrenligaen var nedkjempet i 1881 spilte Shkodër en fremtredende rolle under den albanske frihetskampen. Under ledelse av kong Nikola I beleiret Montenegro Shkodër den 22. april 1913, men etter sterkt påtrykk fra stormaktene ble den montenegriske hæren tvunget til å trekke seg tilbake allerede den 9. mai. Shkodër var blitt del av det nydannede Albania 28. november 1912.

I 1916 havnet byen under Østerrike-Ungarns styre. Under andre verdenskrig inntok tyske tropper byen og den forble okkupert frem til 1944. 

Befolkningen, med et stort innslag av muslimer, spilte en fremtredende rolle i den albanske politiske reformperioden 1990–1991. Shkodër ble sentrum for en sterk demokratisk bevegelse som motarbeidet kommunismen i Albania.

## Referanser


## Eksterne lenker
*
Berat

**Berat** er en by i Albania med 36&nbsp;496 innbyggere (2011). Byen ligger ved foten av Tomorifjellene, ved bredden av Osum-elven og er administrasjonssenteret til prefekturet med samme navn.

Berat er en av de eldste byene i Albania, grunnlagt rundt det 6. århundre f.Kr.

## Eksterne lenker
*
Ludvig Munthe

**Ludvig Munthe** var navnet til flere medlemmer av Munthefamilien:

* Ludvig Munthe (biskop) (1593−1649)
* Ludvig Munthe (maler) (1841−1896)
* Ludvig Munthe (professor) (1920−2002), underviste ved Misjonshøgskolen

## Se også
* Firmaet Ludvig Munthe
Ludvig Munthe (biskop)

**Ludvig Hanssøn Munthe** (født 2. august 1593 i Tikøb, Nordsjælland i Danmark, død 3. desember 1649 i Bergen) var biskop av Bjørgvin fra 1636. Han kom som den første av Muntheslekten til Norge om ettermiddagen den 13. mars 1637 for å ta sitt bispedømme i besittelse.

## Liv og virke
### Bakgrunn
Han var sønn av sogneprest Hans Ludvigssøn Munthe (1560–1601) og Anne Catharina de Fine (1566–1601). Munthe tilhørte en presteslekt. Begge foreldrene døde under pesten i 1601, og Ludvig fikk sin skolegang hos farbroren i Lund. 

I 1613 ble han immatrikulert ved universitetet i København, der han ble baccalaureus 1616 og magister 1619. 1616 ble han lærer ved katedralskolen i Lund, men sa opp etter kort tid for å bli huslærer for flere av sønnene til adelsmannen Otto Lindenov. Dette medførte to lange utenlandsreiser. I nærmere seks år oppholdt han seg ved tyske universiteter og fikk god kjennskap til samtidens teologiske og religiøse retninger.

### Prest
I 1624 ble han sogneprest til Nordre Borreby i Skåne og i 1634 hoffpredikant for kong Christian IV. 

### Biskop
I 1636 ble Ludvig Munthe utnevnt til biskop i Bergen og ankom byen i mars 1637. Som biskop arbeidet han særlig med å utvikle skolen og folkedannelse gjennom liturgi og fromhetsliv. Etter bybrannen i 1640 fikk han gjenreist latinskolen og utvidet forkynnelses- og undervisningsvirksomheten. Noe av dette var rettet mot «hedenske og papistiske skikker»  i form av folkelige fastelavnsopptog og prosesjoner. 

Biskop Munthe utgav en katekismeforklaring i 1644. Også her kritiserer han folkelige skikker, blant annet bruk av helgenbilder og valfart til Røldal. Munthe representerte i sitt virke tidens da utbredte lutherske ortodoksi.

### Familie og etterslekt
Han var gift med Ingeborg Sørensdatter Friis, datter av slottsskriver Søren Friis. Datteren Elisabeth Munthe ble gift med Christen Paus, borgermester i Bergen. Ludvig Munthe ble gjennom sin datter Abel (1628–1676) som ble gift med magister Peder Lem (1617-1663), morfar til Ludvig Holberg, som ble oppkalt etter ham.

## Referanser


## Litteratur
* C. P. Caspari: “Biskop Ludvig Hanssøn Munthes Katechismusforklaring”, i Theologisk Tidsskrift for den evangelisk-lutherske Kirke i Norge 1864, s. 81–204
* H. Munthe: Efterretninger om Familien Munthe i ældre og nyere Tid, 1883
Peshkopi

**Peshkopi** (albansk: *Peshkopi*) er en by nordøst i Albania med 8&nbsp;880 innbyggere (2005). Byen ligger 651 meter over havet og er administrasjonssenteret til regionen Dibër.

Peshkopi er rik på naturressurser som krom og marmor. Byen er omgitt av et populært naturområde med landets høyeste fjell, Korab og nasjonalparken Lura.

Byen har gjennom mesteparten av sin historie vært en liten markedsby.

## Eksterne lenker
*
Tiranë (prefektur)

**Tiranë** er et av Albanias tolv prefekturer. Administrasjonssenteret er  Tirana, landets hovedstad. Per 1. januar 2017 hadde prefekturet  innbyggere.

Prefekturet består av kommunene Kamëz, Kavajë, Rrogozhinë, Tiranë og Vorë. Det dekker de tidligere distriktene Kavajë og Tiranë.

## Referanser


## Eksterne lenker
*
Fier

**Fier** (albansk: *Fieri*) er en by sørvest i Albania. Den er administrasjonssenteret for prefekturet med samme navn. Fier hadde .

Lokaløkonomien er hovedsakelig basert på olje, gass og bitumenforekomstene som ble oppdaget i området allerede i antikken, og byen er et viktig industrielt sentrum i Albania.

Seks kilometer vest for Fier ligger ruinene av byen Apollonia som ble grunnlagt 588 f.Kr. av greske kolonister.

## Referanser
Tobias Sammet

**Tobias Sammet** (født 21. november 1977 i Fulda, Tyskland) er vokalist og låtskriver i det tyske power metal-bandet Edguy, i tillegg til å være forfatteren av metal-operetten Avantasia. 

Før Edguys *[[Theater of Salvation]]* var han også bassist i bandet, men bestemte seg etter hvert for å fokusere på synging. Han er også medlem av metal-prosjektet Final Chapter, og opptrådte på Rob Rock-albumet *[[Holy Hell]]*.

## Diskografi
;Edguy
* *[[Evil Minded]]* – 1994
* *[[Children of Steel]]* – 1994
* *[[Savage Poetry]]* – 1995
* *[[Kingdom of Madness]]* – 1997
* *[[Vain Glory Opera]]* – 1998
* *[[Theater of Salvation]]* – 1999
* *[[The Savage Poetry]]* – 2000 (re-record av *Savage Poetry* album)
* *[[Mandrake (album)|Mandrake]]* – 2001
** *[[Painting on the Wall]]* (EP) – 2001
** *[[La Marche Des Gendarmes]]* (Single) – 2001
* *[[Burning Down the Opera]]* (Live) – 2003
* *[[Hall of Flames]]* (Compilation) – 2004
** *[[King of Fools (EP)|King of Fools]]* (EP) – 2004 
* *[[Hellfire Club (album)|Hellfire Club]]* – 2004
** *[[Lavatory Love Machine]]* (Single) – 2004
** *[[Superheroes (EP)|Superheroes]]* (EP) – 2005
* *[[Rocket Ride]]* – 2006
* *[[Tinnitus Sanctus]]* – 2008
* *[[Age of the Joker]]* – 2011

; Avantasia 
* *[[Avantasia (EP)|Avantasia]]* (EP) – 2000
* *[[The Metal Opera]]* – 2001
* *[[The Metal Opera Part II]]* – 2002
* *[[Lost in Space Parts I & II(Avantasia album)|Lost in Space Parts I & II]]* (EP) – 2007
* *[[The Scarecrow]] – 2008
* *The Wicked Symphony – 2010
* *[[Angel of Babylon]] – 2010
* *The Flying Opera* (Live) – 2011
* *The Mystery of Time* – 2013

=== Gjestemusiker ===
* [[Rhapsody of Fire]] – *Rain of a Thousand Flames* – 2001
* [[Aina]] – *Days of Rising Doom* – 2003
* [[Final Chapter]] – *The Wizard Queen – 2004
* Rob Rock – *[[Holy Hell]]* – 2005
* Ayreon – *[[Ayreon vs. Avantasia]]* – 2008
* Revolution Renaissance – New Era'' – 2008

## Referanser


## Eksterne lenker
* 
* 
*
Acme

**Acme** (gresk: ακμή, *toppen, senit, den beste*) betegner det beste av noe.

I samtidig kultur og samfunn brukes begrepet i mange forskjellige sammenhenger:

* Acme Corporation er et fiktiv bedrift som eksisterer i *[[Looney Tunes]]*-tegneserien. Utfra dette har Acme Corporation i alle former for fiksjon blitt stående som et arketypisk navn på et fiktivt selskap eller en bedrift. (Av og til også gjort om til bakronymet: A Company (that) Makes Everything – men denne forståelsen er omstridt.)
* *ACME: Et internasjonal e-tidsskrift for kritiske geografier* er et fagfellevurderende, nettbasert akademisk tidsskrift etablert i 2002.
* *ACME Detective Agency* er detektiv-organisasjonen i videospillene om Carmen Sandiego. I spillene har brukeren alltid rolle som en ACME-agent.
* *Acme Packers*, et navn brukt av det amerikanske fotballaget *Green Bay Packers American football team* i deres første år i NFL-ligaen, da de ble sponset av Acme Packing Company.

* Acne er en betennelsessykdom i huden, originalt kalt *acme* på gresk.
* Acme (kunst)

## Bedrifter
* Acme Markets

## Stedsnavn
*Acme (Alberta), Canada
*Acme (Michigan), USA
*Acme Township (Michigan), USA
*Acme Township (Nord-Dakota), USA
*Acme (Pennsylvania), USA
*Acme (Washington), USA
Albanias prefekturer

**Prefekturene i [[Albania]]** (også kalt fylker eller regioner, albansk: *qarku*) er landets øverste forvaltningsenhet. Det er i alt tolv prefekturer. Ved kommunereformen i 2015 ble prefekturene videre inndelt i 61 kommuner. Inntil 2000 fantes det tre forvaltningsnivåer, med distrikter mellom prefekturene og by- og landkommunene.

## Oppgaver og funksjoner
Prefekturene ivaretar offentlige tjenester delegert fra sentralmyndighetene eller fra kommunene, driver regionplanlegging og samordning av regionale interesser. De har liten makt i politikkutformingen og er avhengig av økonomiske overføringer. Over 90 % av prefekturenes budsjetter kommer som overføringer fra sentralt hold.

Hvert prefektur har et prefekturråd, indirekte valgt fra kommunene.

## Oversikt

## Se også
* Albanias distrikter
* ISO 3166-2:AL

## Referanser


## Eksterne lenker
* Census 2011 - Prefectures, INSTAT
Crumb

**Crumb** kan sikte til:

* Robert Crumb, amerikansk tegner.
* *[[Crumb (film)]]*, dokumentar om Robert Crumb.
Simba

**Simba** er hovedpersonen i den animerte filmen *[[Løvenes konge]]* som Disney lanserte i 1994. Ordet *simba* betyr 'løve' på swahili. 

Figuren er av kongelig slekt, nærmere bestemt sønn av Mufasa og Sarabi. Etter å ha vært protagonisten i *Løvenes Konge*, har karakteren også vært med i spillefilmene *[[Løvenes Konge 2: Simbas stolthet]]* og *[[Løvenes Konge 3 - Hakuna Matata]]*. Simba har også vært en del av spillet *[[Kingdom Hearts II]]*. Ved å se filmene får man se store deler av livet til Simba, fra han er en liten unge til han blir en voksen løve.

Simbas stemme blir spilt av Jonathan Taylor Thomas, når han er liten og Matthew Broderick, når han blir voksen.

*Simba* var blant de hundre mest brukte kattenavnene i Norge i 2014.

## Referanser


## Eksterne lenker
*
Fatah Morgana Quartet

**Fatah Morgana Quartet** var en norsk jazzgruppe som var aktiv fra 1985. 

Gruppa var ledet av stuntpoet Triztán Vindtorn, som leste opp sine dikt med tonefølge fra musikerne. Gruppa medvirket blant annet i NRK-programmet *[[Kulturoperatørene]]* den 2. februar 1993..

De spilte blant annet med Bjørn Johansen på Molde Jazzfestival i 1992, på Kongsberg Jazzfestival i 2003 samt som **Fatah Morgana Trio** på samme festival i 2008. Under konserten i 2008 ble det gjort opptak med tanke på en plateutgivelse, denne ble først materialisert i 2024.

## Medlemmer

* Triztán Vindtorn – opplesing

### Quartet
* Nils Petter Nyrén – gitar
* Jørn Winnæss – saksofon
* Knut Guettler – bass
* Kjell Samkopf – trommer

### Trio

* Jørn Winnæss – saksofon
* Øivind Stømer – trommer
* Tonny Kluften – bass

## Diskografi

* 2024: *Vindtorn (Live at Kongsberg Jazzfestival, 2008)* (Hot Club Records)

## Referanser
Klodrik

**Klodrik** er en fiktiv person fra Walt Disneys tegneserier fra Andeby. Han ble skapt av Dick Kinney og Al Hubbard, og opptrådte i historien «Fetter Klodrik som helse-apostel» (utgitt for første gang i 1964). De tidligste historiene om Klodrik ble tegnet ved Walt Disney Company i Burbank i California, men med tiden ble de for det meste tegnet og publisert utenfor USA. Siden midten av 1970-tallet har Klodrik vanligvis opptrådt i europeiske og brasilianske historier.

Klodrik har som regel på seg genser og topplue. Han er kjent for å rote seg borti mye tull og har fått ord på seg for å være svært klønete.

Klodrik forsøker ofte å skaffe seg nye hobbyer eller ny livsstil basert på bøker han leser. Han er imidlertid ganske klumsete, så de nye hobbyene har en tendens til å føre til kaos for vennene og familien hans. I enkelte italienskproduserte historier er han også bemerkelsesverdig lat, og har en tendens til å sovne på jobb.

I brasilianske og italienske historier er Klodrik en viktig figur som blir gjengitt med flere jobber, blant annet som journalist (sammen med sin fetter Donald Duck, og noen ganger også Dolly Duck) og som tegneserietegner i Skrue McDucks avis.

Ifølge en versjon av Don Rosas familietre er Klodrik sønn av Eddy Duck og Lulla Lom, fetter til Donald Duck, samt at han har en bror som heter Stokkstein Duck. Rosa anså ikke Klodrik som medlem av familien Duck, siden han ikke var en av Carl Barks' figurer, men siden figuren ble så populær i Europa måtte Rosa noe motvillig inkludere ham i familietreet likevel

## Klodrik på andre språk

## Referanser


## Eksterne lenker
* Klodrik i Inducks
Knut Guettler

**Knut Arne Guettler** (1943–2013) var en norsk musiker (kontrabass) og komponist. Han studerte kontrabass med Oslo-Filharmoniens legendariske solobassist Henrik Lindemann (1918 – 2003). Deretter studerte han i USA med Gary Karr.

Fra 1965 til 1974 var han ansatt i Oslo Filharmoniske Orkester, fra 1971 til 1974 som alternerende solobassist. Han arbeidet også ved Det norske teater med Egil Monn-Iversen. Guettler var en meget allsidig musiker med bakgrunn fra såvel klassisk musikk som jazz og underholdningsmusikk, blant annet som trombonist i Kjell Karlsens orkester i en årrekke. Også som utøver på blokkfløyte gjorde han seg gjeldende som solist med Oslo-Filharmonien. Han har utgitt en engelskspråklig kontrabasskole som han valgte å tilegne sin læremester Henrik Lindemann.

Han var professor i kontrabass ved Norges musikkhøgskole (tilsatt siden 1973, professor fra 1993), og oppnådde doktorgrad i akustikk ved Kungliga Tekniska Högskolan, med en avhandling om simuleringsbaserte studier av lyden i strykeinstrumenter i 2002. Han underviste også i mange år ved Koninklijk Conservatorium i Haag, Nederland. Guettler har også medvirket i jazzgruppen Fatah Morgana Quartet samt på jazzutgivelser med Per Nyhaug og Bjørn Alterhaug.

Boken A guide to advanced modern double bass technique (1992) har vært utsolgt fra forlaget i mange år, men er nå tilgjengelig på nett.

## Bibliografi
* *The bowed string : on the development of Helmholtz motion and on the creation of anomalous low frequencies*  Avhandling (doktorgrad) – Kungl. Tekniska Högskolan, 2002 ISBN 91-7283-279-7 
* *Developement of Helmholtz motion : and related wave patterns in the bowed string* 2001 – ISBN 91-7283-080-8
* *A guide to advanced modern double bass technique* 1992 ISBN 0-9517448-0-1

## Referanser


## Eksterne lenker
* Intervju med Guettler på forskning.no
Korçë

**Korçë** (på albansk også **Korça**, gresk: , arumensk: *Curceaua*, tyrkisk: *Görice*) er en by i det sørøstlige Albania med ca. 51&nbsp;000 innbyggere i 2011. Byen ligger 850 meter over havet, og er administrasjonssentrum for prefekturet med samme navn.

Korçë er et viktig religiøst senter både for albansk ortodokse og muslimer. Her bor det også bektasji.

## Referanser
Albanias distrikter

**Distriktene i [[Albania]]** inngikk i totalt tolv regioner som administrativt utgjorde nivået over de 36 distriktene (albansk: *rrethe*). Hovedstaden Tirana har en spesiell status. Distriktene ble avskaffet som administrative enheter i 2000.

Ved folketellingen i 2001 var innbyggertallet og arealet til distriktene slik:

## Se også
* Albanias regioner
* ISO 3166-2:AL

## Referanser
Malaysisk ringgit

**Malaysisk ringgit**, også kalt **RM**, er valutaen i Malaysia. 1 ringgit deles inn i 100 sen. Valutakoden er MYR.

Den er siden 1997 blitt bundet opp mot den amerikanske dollaren, og blir ofte kalt for malaysisk dollar.

## Historie
12. juni 1967 erstattet malaysiske dollar Malaya og Britisk Borneo-dollar. De malaysiske dollarene ble utstedt av den nye sentralbanken, Bank Negara Malaysia.

Frem til 1973 var den malaysiske dollaren like mye verdt som den bruneiske og den singaporske dollaren, og valutaautoritetene i både Brunei og Singapore jobbet for å beholde likheten mellom sine to valutaer.

Bruken av dollartegn «$» (eller M$) ble erstattet av RM (Ringgit Malaysia) på nittitallet, men internasjonalt er det ISO koden MYR som blir mest brukt.

## Mynter
Nå er det bare sen som malaysiske mynter pålyder. Da den første serien med ringgitmynter ble laget (da kalt malaysiske dollar), ble det produsert mynter med innskriften $1 (en ringgit). Dette ble ivaretatt i den andre serien også, da i legeringen kobber-sink-tinn, men det ble altså laget to forskjellige typer, og det ble vanskelig å finne en standard. Derfor ble det vedtatt at det skulle bli laget sedler med pålydende verdi 1RM på, og at 1$ og 1RM myntene skulle bli verdiløse.

### Første serie

### Andre serie

## Referanser
Kukës

**Kukës** er en by nordøst i Albania med 10&nbsp;816 innbyggere (2005). Byen er administrasjonssenteret i prefekturet Kukës. Byen ligger på en halvøy ved stedet hvor Hvite Drin og Svarte Drin samles i Fierzë-reservoaret, omgitt av Valbone-fjellene.

Kukës er kjent for rollen den spilte i Kosovokrigen på slutten av 1990-tallet. Byen tok i mot 150 000 flyktninger og ble i år 2000, som eneste by i historien, nominert til Nobels fredspris.

## Referanser
Krokan

**Krokan** er karamellisert sukker blandet med smør og mandler. Krokan brukes blant annet i krokanis, hvor krokanbitene er de små, brune flekkene, eller som fyll og smakstilsetning i konfekt eller kaker. Ordet krokan kommer fra *croquant*, som betyr «knasende» på fransk.

Krokan betyr på svensk en slags kransekake og på dansk en type sprø småkaker.

## Se også
* Karamell
* Nougat
* Krokanrull

## Eksterne lenker
*
Per Nyhaug

**Per Nyhaug** (født 2. mars 1926 i Oslo, død 1. september 2009) var en norsk orkestermusiker (Kringkastingsorkestret 1961–1991), jazzmusiker (trommer og vibrafon) og orkesterleder. Han var sønn av paukisten og jazzbatteristen Ola Nyhaug, som ble den første paukist og slagverker i Den norske Operas orkester i 1958. Sønnen Per etablerte seg tidlig i Oslos jazzmiljø, i orkestre ledet av Willy Andresen, Fred Thunes og Frank Ottersen.
Videre spilte han med Ragnar Robertsen, Olav Wernersen, Arnstein Johansen, Eilif Holm, Rowland Greenberg, Robert Normann og Egil Kapstad. Hans eget Per Nyhaug studioband var ofte på NRK på 1980-tallet, og ga ut platene *Groovin' high* (1988) og *To Gemini* (1993) på Gemini Records. Medlemmer i studiebandet var Bjørn Kjellemyr på bass, Karl Johan Helgesen og Svein Christiansen på trommer, med solistbidrag fra Arvid Genius, Bernt Anker Steen, Bjarne Nerem, Eivin Sannes, Frode Thingnæs, Harald Bergersen, Johan Bergli, Rowland Greenberg og Tore Faye.

Nyhaug var også fast medlem av Radiostorbandet, ekstramusiker i Oslo Filharmoniske Orkester og Den norske Operas orkester og kapellmester på Regnbuen. Han ble hedret med Gammleng-prisen i klassen studio i 1987.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
* biografi i forbindelse med hans bortgang fra NRK
John Tucker Must Die

***John Tucker Must Die*** er en amerikansk filmkomedie fra 2007, med Jesse Metcalfe, Brittany Snow og Jenny McCarthy i hovedrollene.

## Handling
Tre populære jenter fra tre rivaliserende gjenger på en amerikansk high school oppdager plutselig en dag at alle tre har vært på date med samme gutt, den glatte men kjekke basketball-spilleren John Tucker. De utveksler sine erfaringer rundt gutten, og bestemmer seg raskt for at de skal lære Tucker en lekse. De legger utspekulerte planer for å gjøre Tucker umulig å date, men samtlige forsøk slår tilbake på dem og Tucker blir bare mer og mer populær.

Jentene blir desperate, og innser til slutt at de må ty til hardere midler; å knuse Tuckers hjerte. De slår seg sammen med den pene nye jenta på skolen, Kate, og får henne til å forføre Tucker slik at hun siden kan dumpe ham. De sminker og kler opp Kate slik at hun skal bli drømmejenta, og Tucker faller for fristelsen. Kate blir imidlertid tiltrukket av Tucker, og hun får problemer med hvem hun skal være lojal mot, Tucker eller de tre jentene.

## Rolleliste

## Eksterne lenker
*
*
Wedel

**Wedel** kan være

;Steder
*Wedel (by) – en småby i den tyske delstaten Schleswig-Holstein
*Wedel (Fredenbeck) – en bygd i kommunen i Fredenbeck i Niedersachsen
*Wedel – en innsjø i kommunen Burgwedel i Niedersachsen
*Wedel (elv) – en sideelv til elven Brenz i Sør-Tyskland
*Vedel eller Wedel – et dansk geografisk navn med betydningen vadested som finnes en rekke steder i Danmark, herunder
**Vedel eller Wedel – en eldre skrivemåte for bynavnet Vejle

;Slekter
*Wedel (adelsslekt) og slektsgrenen Wedel-Jarlsberg – en tysk adelsslekt med forgreninger i Danmark og Norge, trolig med navn etter byen i Schleswig-Holstein
*Wedel – et slektsnavn for en rekke ikke-adelige familier i Tyskland med opphav i ulike steder kalt Wedel
*Vedel eller Wedel – et dansk slektsnavn for en rekke ikke-adelige familier med opphav i bynavnet Vejle (tidligere Vedel) eller andre steder kalt Vedel i betydningen vadested

;Annet
*E. Wedel, en tidligere polsk konfektprodusent
*Wedel (skip) – et skip tilhørende Wasserstraßen- und Schifffahrtsamt Hamburg
Lezhë

**Lezhë**, eller **Lezha**, (gresk: *Lissós*; italiensk: *Lissa*, *Alessio*; serbisk: *Љеш*, *Lješ*) er en kystby nordvest i Albania med  innbyggere (2005). Byen er administrasjonssenteret til prefekturet med samme navn.

Byen ble grunnlagt av Dionysios I av Syrakus. I antikken i Illyria var byen kjent under navnet *Lissus*.

Lezhaligaen ble stiftet av Skanderbeg i 1444 i denne byen, og samlet her de albanske fyrstedømmene i kampen mot Det osmanske rike. Dette var også Skanderbegs dødssted, da han døde her av malaria.

## Eksterne lenker
*
Tollegang

**Tollegang** betegner på en del Nordlandsbåter et bord på ca. 2–3&nbsp;cm tykkelse, som står på høykant øverst på båten, og gir feste for én eller to tollepinner til hver åre man skal ro med.

De fleste robåter har ikke tollegang, men en del har klamper satt fast på båtens overkant (ofte oppå en esing eller et vaterbord), og disse klampene kalles stundom for tollegang.  En bedre betegnelse for disse klampene, er *[[tolleklamp]]er*.

## Se også
* Årefeste
Fylkesvei 7110

**Fylkesvei 7110 (Fv7110)** går mellom Åneskorsen og Skagakorsen i Nærøysund kommune.

Før Trøndelag fylke ble opprettet 1. januar 2018 hadde veien betegnelsen fylkesvei 530 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Dronning Maud-dessert

**Dronnig Maud-dessert**, også kjent som **Haugesund-dessert**, er en norsk dessert.

Den består hovedsakelig av krem og eggedosis som røres sammen, og legges lagvis med sjokolade.

Den ble laget til Dronning Maud og Kong Haakons besøk i Haugesund under kroningsferden i 1906. 

## Referanser
Lee Probert

**Lee Probert** (født 13. august 1972) er en engelsk fotballdommer. Etter å ha begynt lenger ned i systemet i engelsk fotball fra 2001 til 2003, tok han i 2003/04-sesongen steget til Football League Two, Football League One og noen få kamper i Football League Championship. I 2004/05-sesongen ble det 32 kamper og nesten halvparten av disse i The Championship. I 2005/06-sesongen dømte han 40 kamper, nærmere halvparten i The Championship. Han dømte dessuten mange kamper i League Two og League One.

Probert har dømt 45 kamper i Premier League.

## [[Premier League 2009/10]]

## [[Premier League 2008/09]]

## [[FA Premier League 2007/08]]

## [[Premier League 2006/07]]

## Premier League-karriere

## Referanser


## Eksterne lenker
* Lee Proberts profil på Professional Game Match Officials (PGMOL) offisielle side
Nypvang og Spongdal skolemusikkorps

**Nypvang og Spongdal skolemusikkorps** var et skolekorps fra Byneset og Leinstrand utenfor Trondheim. Fra 2006 har korpset samarbeidet stadig tettere med Rye skolekorps, og disse korpsene er nå slått sammen til Byneset Leinstrand Skolekorps. Korpset hadde per 2007 65 medlemmer, hvorav 36 spilte i hovedkorpset, 22 i aspirantkorpset og 8 i juniorkorpset.

## Historikk
Korpset besto opprinnelig av Nypvang skolemusikkorps og Spongdal skoles musikkorps. Spongdal ble stiftet i 1959, og Nypvang i 1961. Disse korpsene besto i mange år som selvstendige korps, men i 1986 startet de et samarbeid på grunn av sviktende medlemstall. Dette samarbeidet eksisterer fortsatt, og korpsene opptrer som Nypvang og Spongdal skolemusikkorps

## Uniform
Korpsets uniform består av mørkeblå bukse med gul eller hvit stripe, mørkeblå jakke med gul eller hvit pynt, og blå båtlue. I tillegg benyttes det hvite hansker ved utendørskonserter.

## Konkurranse
Korpset har siden 2003 deltatt på den NMF-arrangerte konkurransen Trøndersk mesterskap. Der har korpset vunnet 2. divisjon skolekorps 3 ganger, i 1995, 2003 og 2006. I 2005 deltok korpset i 1.divisjon, og oppnådde der 90 av 100 poeng, noe som var meget godt. (korpset som vant fikk 93 poeng) Under Trøndersk Mesterskap 2007 fikk korpset 94 poeng i 2.divisjon og vant.

## Annet
*Korpset har et godt samarbeid med Byneset musikkorps, og medlemmer fra 15 år og oppover blir oppmuntret til og begynne der.

*Den verdenskjente tubaisten Øystein Baadsvik startet sin tuba-karriere i Spongdal skoles musikkorps.

## Se også
*Norges Musikkorps Forbund
*Byneset Leinstrand Skolekorps

## Eksterne lenker
* Korpsets hjemmeside
Forbrukerkredittkjøp

**Forbrukerkredittkjøp** er kredittkjøp av løsøre som etter forholdene framtrer hovedsakelig til personlig bruk for kjøperen, hans husstand eller omgangskrets, eller til deres personlige formål ellers, når kreditten ytes eller formidles som ledd i næringsvirksomhet. Loven krever også at selgeren skriftlig skal opplyse om alle forhold vedrørende kreditten, herunder kontantpris, kontantinnsats, kredittkostnadene, samlet pris, betalingsplan, effektiv rente og bestemmelser som gjelder eventuelle forandringer i effektiv rente.

## Eksterne lenker
* Lov om kredittkjøp m.m.
DJ Jazzy Jeff

**Jeffrey A. Townes**, kjent som **DJ Jazzy Jeff**, (født 22. januar 1965 i Philadelphia i Pennsylvania) er en amerikansk DJ kjent for sitt samarbeid med rap-artisten Will Smith i DJ Jazzy Jeff & The Fresh Prince. Han er også kjent for sin rolle som «Jazz» i TV-serien *[[Fresh Prince i Bel-Air]]*.

DJ Jazzy Jeff har vunnet to Grammy-priser:
* 1989 for *Parents Just Don’t Understand*, sammen med Will Smith;
* 1991 for *Summertime*, sammen med Will Smith.

## Referanser


## Eksterne lenker
* 
* 
* 
*
James Caan

**James Caan** (1940–2022) var en amerikansk skuespiller. Han er blant annet kjent for sin rolle som den hissige Sonny Corleone i *[[Gudfaren]]* fra 1972, en rolle han ble Oscar-nominert for. Han medvirket i 137 produksjoner. Han fremstilte ofte barskinger og machokarakterer, og var kjent for fargerikt privatliv med sitt temperament, narkotikamisbruk og mindre straffesaker. Francis Ford Coppola hadde opprinnelig tenkt på Caan til rollen som den yngre broren Michael og Carmine Caridi som Sonny. Caan uttalte at det var enkelt å innta rollen som Sonny: han hadde vokst opp i strøket handlingen foregikk og snakket blant annet med rett dialekt.

## Biografi
James Edmund Caan ble født 26. mars 1940 i The Bronx i New York til Sophie og Arthur Caan som var jødiske flyktninger fra Tyskland. Foreldrene hadde flyktet fra nazismen. Før han begynte som skuespiller var han stjerne på fotballaget ved Michigan State University.

Caan døde 6. juli 2022 i Los Angeles.

### Skuespiller
Caan begynte sin skuespillerkarriere innen TV-bransjen, i TV-serier som *[[De Ubestikklige]]* og *[[Alfred Hitchcock]]*. Hans første betydelige filmrolle var som skurk i filmen *[[Lady in A Cage]]* fra 1964. I 1967 spilte Caan i *[[El Dorado(film)|El Dorado]]* med John Wayne. I 1971 fikk han rollen som Sonny Corleone i Francis Ford Coppolas *[[Gudfaren]]*, som også hjalp Al Pacinos karriere. Caan ble nominert for en Oscar for den rollen. I 2003 fikk han rollen som Ed Deline i TV-serien *[[Las Vegas (TV-serie)|Las Vegas]]*.

### Privatliv
Caan var gift fire ganger. I 1960 giftet han seg med Dee Jay Mathis; de fikk et barn og skiltes i 1966. Hans neste ekteskap med Sheila Ryan i 1976 varte ikke lenge, og de skiltes året etter. Hans sønn Scott ble født i 1976 og er skuespiller.

I tiden fra september 1990 til mars 1995 var Caan gift med Ingrid Hajek; de fikk også et barn sammen. Han giftet seg så med Linda Stokes i oktober 1996, men skilte seg i april 2005. De fikk to barn sammen.

Caan trente kampsport, han trente med mester Tak Kubota i mange år. Han trente også Culver City Police Department i kampsport.

## Referanser


## Eksterne lenker
* 
*
Fylkesvei 7100

**Fylkesvei 7100 (Fv7100)** går mellom Bogen i Bindal og Vikaodden i Nærøysund kommune. Hele veien går på øya Austra.

Før Trøndelag fylke ble opprettet 1. januar 2018 hadde veien betegnelsen Fylkesvei 523 (Nord-Trøndelag). 2019 ble Fylkesvei 2 (Nordland) del av veien.

## Kommuner og knutepunkter

## Referanser




## Eksterne lenker
* Vegvesenets vegkart 
*
YX Energi

**YX Energi** ble etablert under navnet *Hydro Texaco* den 1. januar 1995, etter en fusjon mellom Hydro Olje i Norge og Danmark og Texacos datterselskaper i de samme to landene. I 2005 ble navnet endret til Uno-X Energi og den 11. juni 2021 ble navnet endret til Uno-X Mobility. I 2010 ble Uno-X Norge og YX Norge etablert som selvstendige datterselskaper.  

## Eierskifte
2. oktober 2006 skiftet selskapet navn til YX Energi Norge AS etter at tidligere eiere solgte alle aksjene i selskapet til Reitangruppen/Reitan Servicehandel. Arbeidet knyttet til eierskiftet som navneendring, endring av visuell profil og logo er påbegynt. Detaljhandelsvirksomheten vil bli lagt til Reitan Servicehandel. YX Energi Norge AS hadde ansvaret for boligvarme, drivstoff og smøremidler og ble lokalisert på Lysaker i Oslo. 

## Forretningsområder
Selskapets viktigste forretningsområder er salg av drivstoff, smøremidler, parafin og fyringsolje til privat forbruk og til industrien, men butikkomsetningen på bensinstasjonene utgjør en stadig viktigere del av virksomheten.

## Utbredelse
YX Energi har et godt utbygd nett for distribusjon av parafin og fyringsolje. Per 1. juni 2009 hadde YX Norge over 292 betjente bensinstasjoner. Uno-X er selskapets automatkjede, og 110 Uno-X-stasjoner finnes i hele Norge fra Kristiansand i sør til Alta i nord. YX Energi driver også en egen dieselservicekjede – YX Truck, med i alt 47 egne dieselserviceanlegg og ytterligere 92 i kombinasjon med bensinstasjoner.

## Eksterne lenker
* Uno-X Mobility sin hjemmeside
Fotogravyr

**Fotogravyr** eller **heliogravyr** er en fotomekanisk reproduksjonsteknikk basert på dyptrykk. Metoden innebar å fordele finkornet asfalt på en kobberplate. Ved eksponering herdes en del av asfaltpulveret og ved etterfølgende etsning varierer dybden på etsingen med ekspongeringen. Metoden ble brukt rundt 1900 for å fremstille vakre kopier av bildene. Anne Breivik beskriver metoden som galvanisk utfelling av metall på et relieff av gelatin. Utfellingen skjer når gelatinet og en kobberplate er nedfelt i et strømførende bad av kobbersulfat.
## Referanser
Annika Simonsson

**Annika Simonsson** (f. 1969) er billedkunstner utdannet ved Kunstakademiet i Trondheim. Hun bor og arbeider i Oslo. Hun har også siden 1997 vært medlem av kunstnergruppen Acme.

## Omtale av kunst

Simonsson fører en dialog med tradisjonen og plukker og siterer fra billedkunst, film, reklame og tegneserier. Hun jobber ofte med malerier som hun setter sammen til  større arbeider, og som formmessig gir et skulpturelt preg. Ofte inngår også felter som er malt direkte på veggen. Maleriene er ofte monokrome, og fargene er helt på i flere lag, slik at de får en jevn overflate. Simonsson ønsker å formidle et uttrykk som ligger i et udefinerbart og tvetydig område mellom design og kunst. 

## Utstillinger

Annika Simonsson har bl.a. stilt ut i Tromsø kunstforening, Trøndelag senter for samtidskunst, Rogaland Kunstnersenter, Kunstnerforbundet og Galleri F-15. Hun har deltatt på Høstutstillingen flere ganger, og har gjort flere utsmykninger for bl.a. Halmstad kommune.

## Eksterne lenker
* http://www.pluto.no/kulturspeilet/faste/art/Elieson_Hebler.html
* https://web.archive.org/web/20070820144229/http://troms.kulturnett.no/kunst/Kunstroms/Tromso_Kunstforening/April01/Charles_Bonnet.htm
* http://www.kunstverket.no 
* https://web.archive.org/web/20070930193822/http://www.halmstad.se/prod/halmstad/dalis2kultur.nsf/535e371e7fd657aec1256a5c0045675f/39280c9da8dbd4dac12570b90048ba24!
* https://web.archive.org/web/20070928154227/http://www.samtidskunst.no/utstillinger/utstillinger2004/09_acme.html
* http://www.billedkunst.no/hostutstillingen/presse/utstillere_liste.html
* http://www.link-up.dk
Kognisjonsvitenskap

**Kognisjonsvitenskap** eller **kognitiv vitenskap** er et bredt, vitenskapelige og tverrfaglig felt som vanligvis er definert som studiet av sinnet eller av intelligensen, og dets prosesser. Den undersøker naturen, oppgavene og funksjonene til kognisjon (i vid forstand). Mentale evner av interesse for kognitive forskere inkluderer persepsjon, hukommelse, oppmerksomhet, resonnement, språk og følelser. Dette er en betegnelse (eller et samlebegrep) på et tverrfaglig forskningsområde som fra 1970-årene har vokst fram i skjæringsområdet mellom filosofi, lingvistikk (allmenn språkvitenskap), psykologi og informatikk.

Den typiske analysen av kognitiv vitenskap spenner over mange organisasjonsnivåer, fra læring og beslutningstaking til logikk og planlegging; fra nevrale kretser til modulær hjerneorganisasjon. Et av de grunnleggende konseptene for kognitiv vitenskap er at «tenkning best kan forstås i form av representasjonsstrukturer i sinnet og beregningsprosedyrer som opererer på disse strukturene.»

## Utdanning
De utdanningsinstitusjonene i Norge som tilbyr utdanning i dette fagfeltet, er Universitetet i Bergen og Universitetet i Oslo. UiB tilbyr et bachelorprogram i kognitiv vitskap. Universitetet i Oslo har et studieprogram «Informatikk: språk og kommunikasjon» (tidligere kalt «IT, språk, logikk, psykologi», og før det: «Språk, logikk og informasjonsteknologi»).

Under utdanningen er det stor fokus på kunstig intelligens, en lærer også flere programmeringsspråk: Java, Lisp og Prolog. Siden kognitiv vitenskap er så tverrfaglig er det store muligheter for å spesialisere seg innen veldig forskjellige områder.

## Se også
* Bevissthet

## Referanser


## Eksterne lenker
* UiB.no: Kognitiv vitenskap 
* UiB.no: Bachelorprogram i kognitiv vitskap
* UiO.no: Bachelorprogram i Informatikk: språk og kommunikasjon